stanford-oval/wikipedia huggingface dataset:
קרחון מידשיפ
היסטוריה > גילוי ומיפוי הקרחון

קרחון בנסון התגלה ומופה על ידי מחלקת הסקר הצפונית הניו זילנדית (the New Zealand Northern Survey Party) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.
מחלקת הסקר הצפונית חקרה ומיפתה את אזור הקרחון בנובמבר 1957.
בעת שמופה הקרחון לראשונה, בשנת 1957, חשבו כי קרחון בנסון הוא קרחון ארוך ביותר, מאחר שחשבו כי קרחון מידשיפ הוא חלק מקרחון זה.
משלחת סקר של תוכנית החקר האנטארקטית של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1989–1990, בפיקודו של טרבור צ'ין, גילתה כי אף קרחון מידשיפ גובל בקרחון בנסון ואף נוגע בו, אין הוא תורם קרח לקרחון בנסון (זאת אומרת הוא זורם במקביל אליו, נושק לו ולא נשפך אליו או משתלב עימו).
משגילה צ'ין עובדה זו, הוא קבע כי מדובר בקרחון נפרד מקרחון בנסון, הזורם מזרחה מנווה פלייט דק, ונשפך אל נמל גרניט.
מקור השם

טרוור צ'ין הציע את השם "מידשיפ", והשם הוצע כשם רשמי על ידי הוועדה גאוגרפית של ניו זילנד.
שם זה, בדומה לשמות אתרים אחרים ברכס קונווי (שמשמעות שמו "רכס השיירת הספינות"), הוא שם הקשור למונחים בתחום הימאות והלוחמה הימית. באנגלית "מידשיפ" משמעו "החלק האמצעי של ספינה" שבין החרטום והירכתיים.
השם אושר על ידי הוועדה המייעצת לשמות אנטארקטיים בשנת 1993.
לקריאה נוספת

• Chinn, T. (1994), , Annals of Glaciology, 20, 269-276. doi:10.3189/1994AoG20-1-269-2760
• Jane G. Ferrigno, Kevin M. Foley, Charles Swithinbank, and Richard S. Williams, Jr., , USGS
קובאסנה (מחוז)

מחוז קובאסנה (ברומנית: Covasna, בהונגרית: Kovászna) הוא מחוז מדרום-מזרח טרנסילבניה, בימינו במרכז רומניה.
בירת המחוז היא העיר ספנטו גאורגה. להוציא הקצה הדרומי, המחוז הוא חלק מחבל הסקלרים (ברומנית - Ţinutul Secuiesc), אזור היסטורי ואתנוגרפי מיוחד, המיושב ברוב של סקלרים הונגרים. במפקד של שנת 2011 מעל 73% מתושבי המחוז קובאסנה הכריזו על עצמם "הונגרים" ("מדיארים")
המחוז קובאסנה במתכונתו הנוכחית הוקם בשנת 1968 על ידי השלטון הקומוניסטי הרומני של ניקולאה צ'אושסקו אחרי פירוק האזור האוטונומי ההונגרי. מרבית שטחי המחוז השתייכו בין מלחמות העולם למחוז טריי סקאונה ("שלושת הכיסאות") שבירתו הייתה ספנטו גאורגה, ולמחוז אודורהיי שבירתו הייתה בעיר אודורהיי. המחוז קובאסנה נמצא בצד הפנימי של עיקול הקרפטים.
השם

שם המחוז בא משם העיר קובאסנה. מקור השם הוא במילה סלאבית "קוואסני" - שמובנה "חמץ, מותסס", והקשור למים המינרליים המוגזים המופקים באזור.
היסטוריה > פרהיסטוריה

השרידים העתיקים ביותר של התיישבות בני אדם בשטח המחוז קובאסנה - ביישוב ברדוץ - שייכים לתקופה הפלאוליתית הבינונית (8,000–7,000 לפנה"ס)
התרבות "סטורצ'בו-קריש" ותרבות הקרמיקה הליניארית (5,500–4,500 לפנה"ס) מהתחלת התקופה הנאוליתית מיוצגת בשרידים שנתגלו ביישובים אנגלוש ופטריצ'ן.
התרבות הנאוליתית קוקוטן-אריושד התפשטה באזור רחב והתאפיינה באיכויות מיוחדות של הקרמיקה.
שרידים מן המעבר בין התקופה הנאוליתית לתקופת הברונזה נתגלו בחפירות ארכאולוגיות ביישובים רץ' ומאלנאש באי.
בתקופת הברונזה שלטה תרבות ויטנברג.
היסטוריה > העת העתיקה

בתחילת תקופת הברזל השנייה קמו בשטח טרנסילבניה קונפדרציות שבטים דאקיים
בצ'טאטיה זנלור על יד העיר קובאסנה נתגלה מבצר דאקי. באותה תקופה נתגלו אוצרות עם מטבעות המעידים על קשרי המסחר עם ערים יווניות רחוקות
חפירות ברחבי המחוז מצאו שהדאקים חיו לרוב ביישובים פתוחים, בלתי מבוצרים על טראסות הנחלים (ספנטו גאורגה, מואקשה, צ'רנאט, מאלנאש וכו').
בגלניצה וסורצ'ה נתגלו הרבה קישוטי זהב דאקיים.
מתקופת הכיבוש הרומי נתגלו שרידי קסטרה רומאים כמו אוגוסטיה ביישוב ברצקו של ימינו, בבורושנאו מארה, קומולאו/רץ', אולטן, קומנדאו שהיו חלק ממערך ההגנה של דאקיה הרומית, שנועד להגן על ביטחון המעברים. פרט לקסטרה הצבאיים נתגלו גם שרידי יישובים אזרחיים.
מהתקופה שלאחר נסיגת הכוחות והפקידים הרומאים נותרו שרידים של "תרבות סנטאנה דה מורש -צ'רניאחוב" מהמאה הרביעית לספירה.
היסטוריה > ימי הביניים

האזור נחצה אחר כך על ידי גלים של נדידת העמים:גפידים (במאות ה-5–7), סלאבים, פצ'נגים, הונגרים (מדיארים), אווארים שהתיישבו בו בין המאה השישית למאה ה-12.
במאות ה-12–13 יושבו כאן סקלרים בשירות ממלכת הונגריה והאזור הפך לחלק מחבל הסלקרים.
הסקלרים התארגנו ביחידות טריטוריאליות קרויות "כיסאות" וקובסנה עצמה מכונה גם "שלושה כיסאות".
בימי הביניים איכרים הונגרים ורומנים נושלו מאדמותיהם והפכו לצמיתים. אוכלוסיית האזור השתתפה ב-1514 במרד של גיירג' דוז'ה נגד האצולה. מאוחר יותר במאה ה-18 התקוממו שוב האיכרים המקומיים נגד האצילים.
היסטוריה > התקופה המודרנית

החל מהמאה ה-16 פרחו באזור יחסי הסחר, בין השאר הודות לדרכי המסחר שחיברו את טרנסילבניה עם הנסיכויות השכנות מולדובה וולאכיה.
במאות ה-17–18 החריפו מאבקי המעמדות בין האצולה לבין הצמיתים. ב-1785 אירעה ההתקוממות הגדולה ביותר של המקומיים נגד השלטון ההבסבורגי.
בשנים 1848–1849 היה האזור מעורב במהפכה משנת 1848.
בתחילת המאה ה-19 בשטח המחוז קובאסנה היו ארבע ערים: ספנטו גאורגה וטרגו סקוייסק, בעלות צביון עירוני מובהק יותר, וברצקו ואיליאן, בעלות אופי חצי כפרי.
היסטוריה > אחרי 1918

בימי השלטון הרומני בין 1926–1940 ושוב 1944–1950 האזור השתייך למחוז שלושת הכיסאות (Trei Scaune). בשנים 1940–1944 סופחו זמנית להונגריה במסגרת תכתיב וינה.
בשובו תחת השלטון הרומני בימי המשטר הקומוניסטי הפך המחוז חלק מהאזור האוטונומי ההונגרי. האזור הזה פורק בשנת 1968 ואז הוקם מחוז קובאסנה של ימינו.
דמוגרפיה

אוכלוסיית מחוז קובאסנה בשנת 2007 הייתה 223,364 תושבים, מתוכם 50.1% תושבי ערים (ישנם 122 יישובים במחוז). בזמן מפקד האוכלוסין של 2002 מנתה האוכלוסייה 222,449 תושבים, מתוכם 73.79% היו הונגרים, 23.28% רומנים ו-2.68% צוענים.
בשנת 2011, המחוז מנה 210,177 תושבים, מה שהפך אותו למחוז המאוכלס השני מבין 41 המחוזות של רומניה וצפיפות האוכלוסין הייתה 55.6 תושבים לקמ"ר (144/מ"ר). במחוז קובאסנה יש את האחוז השני בגודלו של אוכלוסייה הונגרית ברומניה, אחרי המחוז השכן, חרגיטה. ההונגרים של קובאסנה הם בעיקר סקלרים. להלן ההתפתחות הדמוגרפית:
| שנה | אוכלוסיית המחוז |
| --- | --- |
1948: 157,166 
1956: 172,509 
1966: 176,858 
1977: 199,017 
1992: 232,592 
2002: 222,449 
2011: 210,177
דמוגרפיה > הרכב אתני

לפי מפקד האוכלוסין של 2011, ההרכב האתני של המחוז היה כלהלן:
הונגרים - 73.74% (150,468)
רומנים - 22.02% (45,021)
צוענים - 4.05% (8,267)
אחרים - 0.19%
גאוגרפיה

למחוז קובסנה שטח כולל של 3,710 קמ"ר (1,430 מייל רבוע).
עמדה גאוגרפית

המחוז קובאסנה נמצא בדרום-מזרח טרנסילבניה.
עמדה גאוגרפית > מחוזות שכנים

מחוז וראנצ'ה ובקאו -במזרח
מחוז בוזאו - בדרום מזרח
מחוז בראשוב בדרום-מערב
מחוז הרגיטה בצפון
מחוז בוזאו בדרום
המחוז מחובר עם המרחב החוץ-קרפטי באמצעות מעברי בוזאו ואויטוז וכן כמה מעברים שבקרפטים המזרחיים.
תבליטי הנוף

שטח המחוז כולל יחידה גאומורופולוגית מורכבת מאוד בעלת הבדלים ניכרים של גובה ומסיביות, שנוצרו בעקבות התנועות הטקטוניות. נוצרו בה שני אזורים מוגדרים היטב: אזור בקעתי ואזור הררי.
תבליטי הנוף > האזור ההררי

ההרים תופסים יותר ממחצית משטח המחוז. פסגותיהם מעוגלות והם מכוסים ברובם ביערות.
הרי באראולט (Munții Baraolt) - נמצאים בחלק המערבי של המחוז, בכיוון צפון-מערב, עם גבהים בין 700–900 מ' (הפסגות דיאלו מארה - 732 מ', בודוש - 820 מ', ורפול פוארפצ'י - 867 מ', קולמיה אסקוציטה - 934 *הרי הרגיטה - עם עקבות של מכתשים געשיים המגיעים לגובה עד 1,558 מ' בהר מונטלה קוקולוי (בוורפול מארה - 1,196 מ', פילישקה מארה - 1,373 מ', טרבויו - 1,391 מ'*)
הרי בודוק - באזור הצפון-מרכזי של המחוז, מתרוממים בין טושנאד לאנגלוש, באורך של 30 ק"מ, עם פסגות בגבהים בין 1,100-880 מ'., כמה מהן עולים עוד יותר:סורוקו לונג - 1,170 מ', בובוק - 1193 מ', ורפול פדורי - 1,213 מ', סארהג'- 1,225 מ' וקרפיניש - 1,241 מ'.
הרי נמירה- בחלק הצפון-מערבי של המחוז. מתאפיינים בגבהים בין 1,200-800 מ' - פסגת פויאנה - 1,040 מ', ופוליה - 1,199 מ'. ממזרח הרי נמירה יוצרים מסיב עם הפסגות הגבוהות ביותר (פסגת נמירה-ציגאנקה
1,626 מ', שאנדרו מארה - 1,640 מ')
הרי וראנצ'ה - שייכים למחוז קובאסנה רק דרך הפסגות הגבוהות ביותר, בעלת גבהים מעל 1,500 מ':ורפול לפשי (1,390 מ'), מושאט 1,503 מ', אסטאגול מארה - 1,526 מ', איזווארלה פוטניי - 1,534 מ', אנישוארה - 1,645 מ', לאקאוץ - 1,777 מ'
הרי ברצקו - הגובלים במערב עם בקעת טרגו סקוייסק ובמזרח עם מקורות האויטוז ושל הנחל בסקה מארה. פסגותיהם הגבוהות ביותר הן באריץ - 1193 מ', קיוזול פפאוץ 1320 מ', פיאטרה שוימולוי - 1337 מ', פילישול קובאסניי - 1369 מ'.
הרי בוזאו
הרי אנטורסורי או קלבוצ'טלה אנטורסורי - בהם גבהים נמוכים יותר, כשפסגות מועטות עולות מעל 1000 מ':קירושול מארה - 1,012 מ', קשקוט - 1079, טיסטאש עם הרי אנטורסורי
הבזינטול
הרי אנטורסורי או קלבוצ'טלה טנטורסורי -
Bazinetul Comandău (קומנדאו)
תבליטי הנוף > האזור הבקעתי

בקעת באראולט - בצפון-מערב המחוז, מוקפת בהרי פרשאן ובהרי באראולט
בקעת ספנטו גאורגה - היא החלק המרכז-צפוני של בקעת בראשוב, גובלת בהרי באראולט, הרי בודוק ופסגות טרלונג, אורכה 30 ק"מ ורחבה - 10–12 ק"מ.
בקעת טרגו סקוייסק, היא החלק המזרחי של בקעת בראשוב, וגובלת בצפון-מערב ובצפון בהרי בודוק ובהרי נמירה, בדרום ובדרום-מזרח מהרי ברצקולו והרי אנטורסורי, ובדרום-מערב עם הפורזדור רץ' שלמרגלות ההרים.
אקלים

למחוז קובאסנה יש אקלים מתון, עם קיץ חם וחורפים קפואים. הטמפרטורה המקסימלית המוחלטת הייתה C°‏ 39.3 ונרשמה ב-1952, ב-Păpăuți והמינימום המוחלט, של C°‏ 35.2−, נרשם ב-1947, ב-Întorsura Buzăului.
מים

הנהר אולט - הוא עורק המים הראשי, כשאורכו בתחום המחוז קובאסנה הוא 150 ק"מ. הוא קולט את רוב הנחלים באזור.
הנחל ראול נגרו ("הנחל השחור") הוא כאן היובל החשוב ביותר של האולט. חוצה את מזרח המחוז מצפון-מזרח אל דרום-מערב ומקורו במדרון הדרומי של הרי שאנדרו מארה
הנהר בוזאו - עם יובליו בסקה מארה (Bâsca ) ובסקה מיקה חוצה את החלק הדרומי ודרום-מזרחי של המחוז
המחוז קובאסנה עתיר מעיינות מינרליים הנמצאים על שני קווים בכיוון צפון-דרום. בקו הראשון במדרון המערבי של הרי בודוק: המעיינות שבבאילה שוגאש, בודוק, ארקוש, באלוואניוש, מיקפאלאו ומאלנאש-באי, עם מים מוגזים, עם ביקרבונט, עם אשלגן, עם סידן, עם מגנזיום, נתרן כלורי וכו'.
כלכלה

מחוז קובאסנה הוא אחד המחוזות המועדפים להשקעות זרות, בעיקר על ידי משקיעים הונגרים, בשל הרכב האוכלוסייה. הענפים השולטים במחוז הם:
תעשיית העץ
תעשיית הטקסטיל
תעשייה של רכיבים חשמליים
תעשיית המזון והמשקאות
תיירות

יעדי התיירות העיקריים במחוז הם:
| --- | --- |
 העיר ספנטו גאורגה  אתרי הנופש בהרים מסביב: קובאסנה (Covasna)  בלוואניוש (Balványos)  מאלנאש (Malnaș-Băi)  ולצ'לה (Vâlcele)  שוגאש באי (Șugaș-Băi)  ביילה פורטיוגו (Baile Fortyogo)  באראולט - ביבורצן (Biborțeni)  באצ'אני - אוזונקה באי (Ozunca-Băi):  הרים: הרי באראולט (Baraolt)  הרי בודוק (Bodoc)  הרי נמירה (Nemira)  הרי אינטרסורי (Întorsurii)
פוליטיקה

מועצת מחוז קובאסנה, שחודשה בבחירות המקומיות ב-2020, מורכבת מ-30 יועצים. ההרכב הפוליטי של מועצת המחוז הוא כלהלן:
|  | מפלגה | חברים | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | האיחוד הדמוקרטי של ההונגרים ברומניה (UDMR/RMDSZ) | 22 |  |  |  |  |  |  |  |  |  |  |  |  |  |  |  |  |  |  |  |  |  |  |
|  | הברית ההונגרית של טרנסילבניה | 3 |  |  |  |  |  |  |  |  |  |  |  |  |  |  |  |  |  |  |  |  |  |  |
|  | המפלגה הלאומית ליברלית (PNL) | 3 |  |  |  |  |  |  |  |  |  |  |  |  |  |  |  |  |  |  |  |  |  |  |
|  | המפלגה הסוציאל-דמוקרטית (PSD) | 2 |  |  |  |  |  |  |  |  |  |  |  |  |  |  |  |  |  |  |  |  |  |  |
חלוקה מנהלית

מחוז קובאסנה מחולק ל-2 רשויות עירוניות (מוני'ציפיו), 3 ערים ו-40 כפרים גדולים (קומונות), (לפי מפקד האוכלוסין של 2011).
חלוקה מנהלית > רשויות עירוניות (מוני'ציפיו)

| מוניצ'יפיו | אוכלוסייה |
| --- | --- |
ספנטו גאורגה: 56,006
טרגו סקוייסק: 18,491
חלוקה מנהלית > ערים

| עיר | אוכלוסייה |
| --- | --- |
באראולט: 8,672
קובאסנה: 10,114
אינטורסה בוזאולוי: 7,528
חלוקה מנהלית > כפרים גדולים (קומונות)

| 0 | 1 | 2 | 3 |
| --- | --- | --- | --- |
|  אייטה מארה (Aita Mare)  ארקוש (Arcuș)  ברקן (Barcani)  בצאן (Bățani)  בלין (Belin)  ביקסאד (Bixad)  בודוק (Bodoc)  בורושאנה מארה (Boroșneu Mare)  ברדואץ (Brăduț)  בראטש (Brateș) |  ברצקו (Brețcu)  קטלינה (Catalina)  צ'רנאט (Cernat)  קיקיש (Chichiș)  קומנדאו (Comandău)  דלניק (Dalnic)  דוברלאו (Dobârlău)  אסטלניק (Estelnic)  גלינצה (Ghelința)  גידפלאו (Ghidfalău) |  הגיג (Hăghig)  איליאן (Ilieni)  למניה (Lemnia)  מאלנאש (Malnaș)  מרן (Mereni)  מיקפלאו (Micfalău)  מואקשה (Moacșa)  אוז'דולה (Ojdula)  אוזון (Ozun)  פויאן (Poian) |  רץ' (Reci)  סאנזיאן (Sânzieni)  סיטה בוזאולוי (Sita Buzăului)  טוריה (Turia)  ולצ'לה (Vâlcele)  ואליה קרישולוי (Valea Crișului)  ואליה מארה (Valea Mare)  ורגיש (Vârghiș)  זבאלה (Zăbala)  זאגון (Zagon) |
שיעור ההונגרים במחוז קובאסנה לפי נתוני מפקד האוכלוסין של 2011:

אדום – רוב הונגרי מעל 80%, 
 כתום – רוב הונגרי בין 50%–79%, 
 צהוב – מיעוט הונגרי מעל 20%, 
 אפור – מיעוט הונגרי מתחת ל-10%.
קרייזלר וליאנט AP6

| --- | --- |

Chrysler Valiant AP6
 מאפיינים כלליים
 יצרן:  Chrysler Australia (אנ') (שם רשמי: "FCA Australia", שם מלא: "Chrysler Australia Ltd / FCA Australie")
 שנות ייצור:  פברואר 1965 - מרץ 1966
 הרכבה:  אוסטרליה אוסטרליה
 מודל קודם:  קרייזלר וליאנט AP5
 מודל אחריו:  קרייזלר וליאנט VC
 חברת אם:  קרייזלר
 מרכב:  Front-engine, rear-wheel-drive layout (אנ')
 פלטפורמה:  Chrysler A platform (אנ')
 אורך:  4,772 מ"מ  (דגם סדאן)  4,793 מ"מ (דגם סטיישן)
 רוחב:  1,753 מ"מ
 גובה:  1,387
 משקל:  1,273-1,335 ק"ג (דגם סדאן)  1,322-1,393 ק"ג (דגם סטיישן)
 בסיס גלגלים:  2,692 מ"מ
 מפרט טכני
 מנוע:  6 צילינדרים, 3,682 סמ"ק המפיק 145 כ"ס ב-4,400 סל"ד, יחס דחיסה 8.4:1  8V צילינדרים, 2 שסתומים לצילינדר, 4,478 סמ"ק המפיק 180 כ"ס ב-4,200 סל"ד, יחס דחיסה 8.8:1
 הילוכים:  תמסורת ידנית - 3 מהירויות  תמסורת אוטומטית - 3 מהירויות
 מהירות מרבית:  161-164 קמ"ש (דגם סדאן, מנוע 3,682 סמ"ק)  163 קמ"ש (דגם סדאן, מנוע 3,682 סמ"ק)  161 קמ"ש (דגם סטיישן מנוע 3,682 סמ"ק)  170 קמ"ש (דגם סטיישן מנוע 4,478 סמ"ק)
קרייזלר וליאנט AP6 (באנגלית: Chrysler Valiant (AP6)) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין חודש פברואר 1965 ועד מרץ 1966.
סך הכול יוצרו 43,344 יחידות.
תצורות  "קרייזלר וליאנט AP6"

4 דלתות - סדאן
5 דלתות - סטיישן
2 דלתות - טנדר, יוצרה מאפריל 1965 (coupé utility, Valiant Wayfarer utility)
דגמי "קרייזלר וליאנט AP6"

"Valiant manual sedan (AP6-2)"
"Valiant automatic sedan (AP6-4)"
"Valiant Regal sedan (AP6-4H)"
"Valiant V8 sedan (AP6-4PV)"
"Valiant Safari manual wagon (AP6-2W)"
"Valiant Safari automatic wagon (AP6-4W) "
"Valiant Regal Safari wagon (AP6-4WH)"
"Valiant V8 Safari wagon (AP6-4WHV)"
"Valiant Wayfarer manual utility (AP6-2U)"
"Valiant Wayfarer automatic utility (AP6-4U)"
תמונות

"קרייזלר וליאנט AP6", סדאן, 4 דלתות, שנת 1965, דגם "Regal sedan"
"קרייזלר וליאנט AP6", סדאן, 4 דלתות, שנת 1965, דגם "Regal sedan"
"קרייזלר וליאנט AP6", סדאן, 4 דלתות, שנת 1965 - מבט לתא הנהג
"קרייזלר וליאנט AP6", סדאן, 4 דלתות, שנת 1965 - מבט  ללוח המחוונים
"קרייזלר וליאנט AP6" - מבט לתוך הרכב
"קרייזלר וליאנט AP6", סדאן, 4 דלתות, שנת 1966, דגם "Regal sedan"
"קרייזלר וליאנט AP6", סדאן, 4 דלתות, שנת 1966, דגם "Regal sedan"
"קרייזלר וליאנט AP6", סדאן, דגם "Regal sedan", שנת 1965
"קרייזלר וליאנט AP6" - סטיישן, שנת 1965
"קרייזלר וליאנט AP6" - סטיישן, שנת 1965
"קרייזלר וליאנט AP6" - סטיישן
"קרייזלר וליאנט AP6" - סטיישן, שנת 1965
"קרייזלר וליאנט AP6" - סטיישן, שנת 1965
"קרייזלר וליאנט AP6"  - טנדר (Valiant Wayfarer utility)
"קרייזלר וליאנט AP6"  - טנדר (Valiant Wayfarer utility)
"קרייזלר וליאנט AP6"  - טנדר (Valiant Wayfarer utility)
"קרייזלר וליאנט AP6"  - טנדר (Valiant Wayfarer utility) - מבט למנוע V8  (שמונה צילינדרים)
ראו גם

קרייזלר
פלימות' ואליאנט
קרייזלר וליאנט RV1
קרייזלר וליאנט SV1
קרייזלר וליאנט AP5
קרייזלר וליאנט צ'ארג'ר
קרייזלר וליאנט VC
קרייזלר וליאנט VE
קרייזלר וליאנט VF
קרייזלר וליאנט VG
קרייזלר וליאנט VK
הערות שוליים

↑  "קרייזלר וליאנט AP6" - מפרט טכני
↑  "קרייזלר וליאנט AP6"
↑  "קרייזלר וליאנט AP6" - סדאן, מפרט טכני, שנת 1965
↑  "קרייזלר וליאנט AP6" - סטיישן, מפרט טכני
רונלד פורבס אדם

| --- | --- |
אין תמונה חופשית
 לידה:  30 באוקטובר 1885 בומביי, הודו הבריטית הודו הבריטית 
 פטירה:  26 בדצמבר 1982 (בגיל 97) פייגייט, מערב סאסקס, הממלכה המאוחדת הממלכה המאוחדת 
 מדינה:  הממלכה המאוחדת 
 השכלה:  האקדמיה הצבאית המלכותית בווליץ'  איטון קולג' 
 בן או בת זוג:  אנה דורותי פיטמן (7 בינואר 1915–?) 
 צאצאים:  Barbara Forbes Adam, Bridget Islay Forbes Adam, Margot Forbes Adam, Isobel Forbes Adam 
 השתייכות:  הצבא הבריטי הצבא הבריטי
 תקופת הפעילות:  1905–1946 (כ־41 שנים)
 דרגה:   גנרל
 תפקידים בשירות
 מפקד הקורפוס ה-3   מפקד פיקוד הצפון
 פעולות ומבצעים
 מלחמת העולם הראשונה  מלחמת העולם השנייה  החזית האיטלקית במלחמת העולם הראשונה  החזית המערבית במלחמת העולם הראשונה  המערכה על צרפת ועל ארצות השפלה 
 עיטורים
 קצין במסדר האימפריה הבריטית (1919)  אות השירות המצוין (1918)  אביר מפקד במסדר האמבט (1941)  חבר במסדר האמבט (1939)  אביר הצלב הגדול של מסדר האמבט (1946)  לגיון ההצטיינות  ציון לשבח 
 
סר רונלד פורבס אדם, הברונט השני (באנגלית: Sir Ronald Forbes Adam, 2nd Baronet;‏ 30 באוקטובר 1885 – 26 בדצמבר 1982) היה קצין בצבא הבריטי, שפיקד על כוחות במלחמת העולם השנייה ושימש לאחר מכן בסגן ראש המטה הכללי הקיסרי.
ביוגרפיה > ראשית חייו

אדם נולד ב-30 באוקטובר 1885 בבומביי, לפרנק פורבס אדם, שהיה נשיא בנק בומבי והועלה לדרגת ברונט, ב-15 בפברואר 1917, ואשתו רוז פרנסס קמבל. אחיו הצעיר אריק פורבס אדם היה שחקן קריקט ודיפלומט, בעוד אחיו הצעיר ממנו קולין פורבס אדם היה מספר שנים סגן המנהל של קינגסטון אפון האל. אחותו היחידה הטה ריי קליפורד פורבס אדם קיבלה תואר חברת מסדר האימפריה הבריטית (MBE). מכיוון שתמותת התינוקות הייתה גבוהה בהודו, הוא נשלח לאנגליה לחיות עם קרובי משפחה כשהיה בן שלוש. הוא התחנך בפרייברג, גרמניה ובתיכון בסאסקס, ולאחר מכן למד במכללת איטון.
ביוגרפיה > קריירה צבאית

ב-27 ביולי 1905 הוא התגייס לצבא הבריטי, והצטרף לרגימנט ארטילריית השדה המלכותית, ובמאי 1911 יצא לסבב שירות בהודו הבריטית. בשנת 1913 הוא התארס במהלך חופשה עם אנה דורותי פיטמן, בתו של פרדריק I. פיטמן. עם פרוץ מלחמת העולם הראשונה הוא הפליג לצרפת דרך תעלת סואץ, והצטרף לחיל המשלוח הבריטי. אדם לחם בקרבות החזית המערבית, למעט למשך תקופה קצרה שבה לחם בחזית האיטלקית. בינואר 1915 הוא התחתן עם דורותי פיטמן, ממנה נולדו לו 4 בנות. במרץ 1918 הוא מונה לקצין אג"ם של הקורפוס ה-14, ולאחר מכן מונה לקצין אג"ם של הדיוויזיה ה-23.
לאחר המלחמה הוצב אדם במחוז מס' 5, פיקוד אלדרשוט כקצין אג"ם חטיבתי, ובשנת 1920 הוא נשלח לימודים במכללה לפיקוד ומטה בקימברלי. בשנת 1926 הועלה לדרגת לוטננט קולונל וירש את התואר הברונט פורבס אדם השני במותו של אביו ב-22 בדצמבר 1926. ב-9 באוקטובר 1932 הועלה לדרגת קולונל, ולאחר מכן הוא שימש כמדריך בקימברלי עד שנת 1935. מדריכים אחרים שהיו שם בשלב זה כללו את לורד גורט, ברנרד מונטגומרי, פיליפ נים, ברנרד פאג'ט וסר אנדרו ת'ורן. לאחר מכן הוא הוצב בחזרה משרד המלחמה כקצין מטה באגף המבצעים צבא ומודיעין, והפך לסגן מנהל אגף מבצעים (DDMO) בדרגה זמנית של בריגדיר כאשר המנהלה אורגנה מחדש ב-1 באוקטובר 1936. באותה שנה מונה למפקד הארטילריה של הדיוויזיה ה-1, ובשנת 1937 מונה למפקד המכללה לפיקוד ומטה בקימברלי והועלה לדרגת מייג'ור גנרל. בשנת 1938 הוא מונה לסגן ראש המטה הכללי הקיסרי והועלה לדרגת לוטננט גנרל, ובמהלך תפקידו חיזק מאוד את יחידות השריון והנ"מ כהכנה למלחמה.
ביוגרפיה > מלחמת העולם השנייה

עם פרוץ מלחמת העולם השנייה רצה לורד גורט למנותו לראש מטה חיל המשלוח הבריטי, אולם לסלי הור-בלישה סירב לכך. באוקטובר 1939 הוא מונה למפקד הקורפוס ה-3, אשר היה אמור להישלח לסקנדינביה, אולם לבסוף נשאר בצרפת ולחם עם הקורפוס במהלך המערכה על צרפת ועל ארצות השפלה ובמהלך מבצע דינמו. לאחר שובו לבריטניה מונה אדם למפקד פיקוד הצפון, ובשנת 1941 מונה לראש אגף כוח אדם, תפקיד אותו מילא עד לשנת 1946. בשנת 1946 הוא קיבל את תואר אביר הצלב הגדול של מסדר האמבט, ובשנת 1947 קיבל את עיטור לגיון ההצטיינות האמריקני.
ביוגרפיה > לאחר המלחמה

לאחר פרישתו מהצבא הוא היה יו"ר ומנכ"ל המועצה הבריטית בשנים 1946–1954, וכן יו"ר המכון הלאומי לפסיכולוגיה תעשייתית בין השנים 1947–1952, במועצת מכון החינוך באוניברסיטת לונדון בין השנים 1948–1967, ויו"ר הוועד המנהל של ארגון החינוך, המדע והתרבות של האו"ם (אונסק"ו). בנוסף הוא מילא תפקידים בכירים במערכת החינוך הבריטית. בסוף שנות ה-60 חלתה אשתו ואחותו היי עברה לגור עמם, ובשנת 1972 מתה אשתו. בשנת 1977 מתה גם אחותו, וב-26 בדצמבר 1982 מת אדם בביתו בפייגייט, מערב סאסקס.
קרייזלר וליאנט AP5

| --- | --- |

Chrysler Valiant (AP5)
 מאפיינים כלליים
 יצרן:  Chrysler Australia (אנ') (שם רשמי: "FCA Australia", שם מלא: "Chrysler Australia Ltd / FCA Australie")
 שנות ייצור:  1963–1965
 הרכבה:  אוסטרליה אוסטרליה  ניו זילנד ניו זילנד
 מודל קודם:  קרייזלר וליאנט SV1
 מודל אחריו:  קרייזלר וליאנט AP6
 חברת אם:  קרייזלר
 מרכב:  Front-engine, rear-wheel-drive layout (אנ')
 פלטפורמה:  Chrysler A platform (אנ')
 אורך:  4,709 מ"מ  (דגם סדאן)  4,729 מ"מ (דגם סטיישן)
 רוחב:  1,753 מ"מ
 גובה:  1,387
 משקל:  1,213 ק"ג (דגם סדאן)  1,322 ק"ג (דגם Regal)  1,290 ק"ג (דגם סטיישן)
 בסיס גלגלים:  2,692 מ"מ
 מפרט טכני
 מנוע:  6 צילינדרים, 3,682 סמ"ק המפיק 145 כ"ס ב-4,400 סל"ד, יחס דחיסה 8.2:1
 הילוכים:  תמסורת ידנית - 3 מהירויות  תמסורת אוטומטית - 3 מהירויות
 מהירות מרבית:  160 קמ"ש
קרייזלר וליאנט AP5 (באנגלית: Chrysler Valiant AP5) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין חודש  מאי 1963 - פברואר 1965.
דגם ה"קרייזלר וליאנט AP5" בתצורת סטיישן יוצר מנובמבר שנת 1963.
סך הכול יוצרו 49,440 יחידות.
תצורות  "קרייזלר וליאנט AP5"

4 דלתות - סדאן
4 דלתות - Regal
5 דלתות - סטיישן
דגמי "קרייזלר וליאנט AP5"

"Valiant manual sedan (AP5-2)"
"Valiant automatic sedan (AP5-4)"
"Valiant Regal sedan (AP5-4H)"
"Valiant Safari manual wagon (AP5-2W)"
"Valiant Safari automatic wagon (AP5-4W)"
"Valiant Regal Safari wagon (AP5-4WH)"
מחירי "קרייזלר וליאנט AP5"

(נכון לשנת 1963 - אוסטרליה)
2,440 דולר, 1,220 לירה שטרלינג (דגם סדאן, תמסורת ידנית)
2,690 דולר, 1,345 לירה שטרלינג (דגם סדאן, תמסורת אוטומטית)
2,990 דולר, 1,498  לירה שטרלינג (דגם Regal)
תמונות

"קרייזלר וליאנט AP5" דגם "Regal"
"קרייזלר וליאנט AP5" דגם "Regal"
"קרייזלר וליאנט AP5"
"קרייזלר וליאנט AP5" דגם "sedan", שנת 1964
"קרייזלר וליאנט AP5"
"קרייזלר וליאנט AP5" דגם "Regal"
"קרייזלר וליאנט AP5" - מבט לתא הנהג
"קרייזלר וליאנט AP5" דגם "Regal"
"קרייזלר וליאנט AP5" - סטיישן
"קרייזלר וליאנט AP5" דגם "sedan" - מבט לתא הנהג
"קרייזלר וליאנט AP5" - סטיישן
ראו גם

קרייזלר
פלימות' ואליאנט
קרייזלר וליאנט RV1
קרייזלר וליאנט SV1
קרייזלר וליאנט AP6
קרייזלר וליאנט VE
קרייזלר וליאנט VF
קרייזלר וליאנט VG
קרייזלר וליאנט צ'ארג'ר
הערות שוליים

↑  "קרייזלר וליאנט AP5" uniquecarsandparts.com.au/car_info_chrysler_valiant_ap5
↑  "קרייזלר וליאנטAP5" marquenews.com.au/chrysler-valiant-ap5
↑  דגמי קרייזלר וליאנט / ראו דגם "קרייזלר וליאנט AP5" valiant.org/ausval.html
↑  "קרייזלר וליאנט AP5" - מפרט טכני uniquecarsandparts.com.au/valiant_ap5_technical_specifications
↑  "קרייזלר וליאנט AP5" classiccars.pickles.com.au/cars/1963-chrysler-valiant-ap5
רוגל

ערך זה עוסק בעיירה בליכטנשטיין. אם התכוונתם למשמעות אחרת, ראו .
רוגל (בגרמנית: Ruggell) היא העיירה והמחוז הצפוניים ביותר בנסיכות ליכטנשטיין. בשונה משאר המדינה ההררית, מחוז רוגל הוא מישורי ברובו. במרכז המחוז עובר נהר הריין, עד למפגש הגבולות עם אוסטריה ושווייץ.
הערות שוליים

↑  סטטיסטיקה של ליכטנשטיין (בגרמנית)
| --- | --- |
בקרת זהויות :  GND: 4271115-0  HDS: 007105  LCCN: no2016116684  MusicBrainz: ef5fcc30-2605-4260-8784-c8d3cb8b145a  VIAF: 234706549   WorldCat (עם VIAF): 234706549
קרחון מוסון (אנטארקטיקה)

ערך זה עוסק בהר בארץ ויקטוריה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  דאגלס מוסון 
 מיקום:  אזור הברית האנטארקטית 
 רוחב:  5 מיל ימי 
 קואורדינטות:  76°13′01″S 162°04′59″E﻿ / ﻿76.217°S 162.083°E﻿ / -76.217; 162.083
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מוסון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מוסון
 
קרחון מוסון (באנגלית: Mawson Glacier) הוא קרחון גדול, באזור חוף סקוט של ארץ ויקטוריה, שבאנטארקטיקה.
מוצאו של הקרחון ברמת הקוטב; הקרחון זורם לכיוון מזרח מן הרמה, מצפון לנונאטאק טרינטי ולרכס קירקווד.
הקרחון נשפך אל ים רוס, ויוצר את לשון הקרח נורדנשלד.
רוחבו של הקרחון 9.2 קילומטרים.
במוצאו של הקרחון, מצויים מפלי קרח, בסמוך לפסגת רקלינג.
פסגת שולץ ופסגת ארמיטאז' ממוקמים מדרון לקרחון מוסון.
נונאטאק באטלמנטס מצוי בסמוך לראש הקרחון.
היסטוריה > גילוי ומיפוי הקרחון

הקרחון מופה לראשונה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909.